
Par Rīgas Latviešu biedrības nama atjaunošanas, izpētes, konservācijas un restaurācijas programmu 2023.-2030. gadam
· 1. Saskaņā ar Rīgas Latviešu biedrības nama likuma 4. panta otro daļu apstiprināt Rīgas Latviešu biedrības nama atjaunošanas, izpētes, konservācijas un restaurācijas programmu 2023.-2030. gadam (turpmāk – programma).
· 2. Atbalstīt Latvijas valsts piedalīšanos programmā 2023. gadā 200 000 euro apmērā.
· 3. Pieņemt zināšanai, ka turpmākajos gados programmas īstenošanai nepieciešamais finansējums indikatīvi ir 2024. gadā – 1 400 870 euro, 2025. gadā 1 502 287 euro, 2026. gadā 1 502 471 euro, 2027. gadā 464 355 euro, 2028. gadā 602 009 euro, 2029. gadā 1 114 356 euro, 2030. gadā 1 421 472 euro.
· 4. Programmā paredzēto pasākumu īstenošanu 2023. gadā nodrošināt atbilstoši piešķirtajiem līdzekļiem. Jautājumu par papildu valsts budžeta līdzekļu piešķiršanu programmā paredzētajiem pasākumiem 2024. gadā un turpmākajos gados izskatīt Ministru kabinetā valsts budžeta kārtējam gadam un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem priekšlikumiem prioritārajiem pasākumiem atbilstoši valsts budžeta finansiālajām iespējām.
· 5. Kultūras ministrijai nodrošināt komercdarbības atbalsta nosacījumu piemērošanas uzraudzību programmas īstenošanas periodā līdz 2030. gadam.

